REPUBLIKA HRVATSKA

 MINISTARSTVO PRAVOSUĐA I UPRAVE

 UPRAVA ZA ZATVORSKI SUSTAV

 I PROBACIJU

 Zatvor u Šibeniku

**Komisija za provedbu javnog natječaja**

KLASA: 112-02/21-01/946

URBROJ: 514-10-06-11-01/1-21-07

Šibenik, 22. studenog 2021. godine

Na temelju članka 51. stavka 2. Zakona o državnim službenicima („Narodne novine“, broj 92/05, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15 138/15 - Odluka i Rješenje Ustavnog suda Republike Hrvatske, 61/17,70/19 i 98/19) i članka 4. Uredbe o raspisivanju i provedbi javnog natječaja i internog oglasa u državnoj službi („Narodne novine“ broj 78/17), Komisija za provedbu javnog natječaja daje sljedeću:

**OBAVIJEST O VREMENU I MJESTU TESTIRANJA**

U „Narodnim novinama“ broj 119/21 od 05. studenog 2021. godine, objavljen je Javni natječaj za prijam u državnu službu na neodređeno vrijeme u Ministarstvo pravosuđa i uprave, Upravu za zatvorski sustav i probaciju, Zatvor u Šibeniku za radno mjesto – strukovni učitelj-skladištar (1 izvršitelj/ica).

 **I. TESTIRANJE kandidata za gore navedeno radno mjesto obaviti će se u prostorijama Zatvora u Šibeniku, Šibenik, Karla Vipauca 1, dana 30. studenog 2021. godine (utorak) s početkom u 09,00 sati.**

Testiranju mogu pristupiti kandidati koji su dostavili pravovremenu i urednu prijavu i koji ispunjavaju formalne uvjete javnog natječaja. Testiranju ne mogu pristupiti osobe koje su zaprimile obavijest da se ne smatraju kandidatima jer nisu podnijele pravovremenu i urednu prijavu ili ne ispunjavaju formalne uvjete iz javnog natječaja. Kandidati su dužni sa sobom imati važeću osobnu iskaznicu.

Svi kandidati sami snose troškove dolaska i prisustvovanja testiranju. Smatra se da je kandidat koji nije pristupio testiranju povukao prijavu na javni natječaj i više se ne smatra kandidatom. Za vrijeme testiranja kandidati su dužni postupati prema uputama službenih osoba.

Sukladno Odluci o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova („Narodne novine“ broj 121/21) i Uputi ministra pravosuđa i uprave o načinu osiguravanja provedbe posebne sigurnosne mjere obveznog testiranja dužnosnika te državnih službenika i namještenika u Ministarstvu pravosuđa i uprave KLASA:701-01/20-01/535, URBROJ:514-01-21-15 od 15. studenog 2021. godine, svi kandidati su dužni po dolasku na ulaz u Zatvoru dokazati da su testirani na virus SARS-CoV- 2, odnosno da su cijepljeni ili preboljeli bolest COVID-19 predočenjem:

- EU digitalne COVID potvrde,

- negativnim nalazom brzog antigenskog testa koji ne smije biti stariji od 48 sati od trenutka uzimanja uzorka ili

- drugog odgovarajućeg dokaza o cijepljenju, preboljenju ili testiranju.

Za vrijeme boravka u prostoru Zatvora u Šibeniku kandidati su dužni pridržavati se propisanih mjera i preporuka radi prevencije širenja epidemije COVID-19, a na koje će biti upućeni od strane službenih osoba Zatvora (obvezno nošenje maski, dezinfekcija ruku, držanje distance i dr.).

Sa sadržajem i načinom testiranja kao i s pravnim izvorima za testiranje kandidati su upoznati u objavi „Opis poslova radnog mjesta, podaci o plaći radnog mjesta, sadržaju i načinu testiranja, te pravnim izvorima za pripremu kandidata za testiranje“, koja je objavljena istovremeno s javnim natječajem na web stranici Zatvora u Šibeniku.

 **KOMISIJA ZA PROVEDBU JAVNOG NATJEČAJA**